CELEX: 22003D0087
Language: hr
Date: 2003-07-11 00:00:00
Title: Odluka Zajedničkog odbora EGP-a br. 87/2003 od 11. srpnja 2003. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 97
            
            
               HR
            
            
               Službeni list Europske unije
            
            
               57
            
         22003D0087
   
               L 272/21
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 87/2003
   od 11. srpnja 2003.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog II. Sporazumu je izmijenjen Odlukom Zajedničkog odbora EGP-a br. 73/2003 od 20. lipnja 2003. (1).
            
         
               (2)
            
            
               Uredba Komisije (EZ) br. 1788/2001 od 7. rujna 2001. o utvrđivanju detaljnih pravila za provedbu odredbi u vezi s certifikatom o kontroli proizvoda za uvoz iz trećih zemalja na temelju članka 11. Uredbe Vijeća (EEZ) br. 2092/91 o ekološkoj proizvodnji poljoprivrednih proizvoda i označivanju tako proizvedenih poljoprivrednih i prehrambenih proizvoda (2), treba se unijeti u Sporazum.
            
         
               (3)
            
            
               Uredba Komisije (EZ) br. 1113/2002 od 26. srpnja 2002. kojom se izmjenjuje Uredba Komisije (EZ) br. 1788/2001 o utvrđivanju detaljnih pravila za provedbu odredbi u vezi s certifikatom o kontroli proizvoda za uvoz iz trećih zemalja na temelju članka 11. Uredbe Vijeća (EEZ) br. 2092/91 (3), treba se unijeti u Sporazum,
            
         ODLUČIO JE:
   Članak 1.
   U poglavlje XII. Priloga II. Sporazumu iza točke 54.(zze) (Uredba Komisije (EZ) br. 2002/840/EZ) umeće se sljedeća točka:
   
      
                  „54.(zzf)
               
               
                  
                     32001 R 1788: Uredba Komisije (EZ) br. 1788/2001 od 7. rujna 2001. o utvrđivanju detaljnih pravila za provedbu odredbi u vezi s certifikatom o kontroli proizvoda za uvoz iz trećih zemalja na temelju članka 11. Uredbe Vijeća (EEZ) br. 2092/91 o ekološkoj proizvodnji poljoprivrednih proizvoda i označivanju tako proizvedenih poljoprivrednih i prehrambenih proizvoda (SL L 243, 13.9.2001., str. 3.), kako je izmjenjena i dopunjena:
                  
                              —
                           
                           
                              
                                 32002 R 1113: Uredbom Komisije (EZ) br. 1113/2002 od 26. lipnja 2002. (SL L 168, 27.6.2002., str. 31.)
                           
                        U smislu ovog Sporazuma vrijede odredbe Uredbe sa sljedećim prilagodbama:
                  Upućivanje na druge akte u Uredbi smatra se relevantnim u onoj mjeri i obliku u kojemu su akti ugrađeni u Sporazum. Međutim, upućivanja na carinske odredbe u članku 1. smatra se relevantnim u mjeri potrebnoj za određivanje predmeta Uredbe.”
               
            
   Članak 2.
   Tekstovi Uredbi (EZ) br. 1788/2002 i (EZ) br. 1113/2002 na islandskom i norveškom jeziku koji će se objaviti u Dopuni Europskoga gospodarskoga prostora Službenoga lista Europske unije, vjerodostojni su.
   Članak 3.
   Ova Odluka stupa na snagu 12. srpnja 2003. pod uvjetom da su Zajedničkom odboru Europskoga gospodarskoga prostora dostavljene sve notifikacije na temelju članka 103. stavka 1. Sporazuma (4).
   Članak 4.
   Ova će se Odluka objaviti u odjeljku Europskoga gospodarskoga prostora i Dopuni Europskoga gospodarskoga prostora Službenoga lista Europske unije.
   
      Sastavljeno u Bruxellesu 11. srpnja 2003.
      
         
            Za Zajednički odbor EGP-a
         
         
            Predsjednik
         
         H. S. H. Princ Nikolaus von LIECHTENSTEIN
      
   
   
      (1)  SL L 257, 9.10.2003., str. 20.
   
      (2)  SL L 243, 13.9.2001., str. 3.
   
      (3)  SL L 168, 27.6.2002., str. 31.
   
      (4)  Ustavni zahtjevi nisu navedeni.